पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. सोढल रोड पर काली माता मंदिर के पास स्थित गन मैटल फैक्ट्री में शनिवार की रात चोरी हो गई। ताले तोड़कर चोर करीब पांच लाख का सामान ले गए। खुलासा सुबह दस बजे हुआ जब मालिक का बेटा फैक्ट्री पहुंचा। फैक्ट्री के अंदर सीसीटीवी नहीं लगे थे। थाना आठ के एसएचओ गुरप्रीत सिंह के अनुसार फैक्ट्री में कोई सिक्योरिटी गार्ड भी नहीं था।
कैप्सन इंटरनेशनल के मालिक विजय कपूर के बेटे डॉ. समीर कपूर ने बताया कि शनिवार रात फैक्ट्री बंद करवा गए थे। सुबह करीब दस बजे लौटे तो देखा कि फैक्ट्री के ताले टूटे पड़े हैं और अंदर सारा सामान बिखरा पड़ा है। चोर फैक्ट्री से करीब पांच लाख रुपए का पीतल का सामान चुरा ले गए। उन्होंने कहा कि सामान का वजन ज्यादा था। शक है कि चोर गाड़ी लेकर आए थे।
पीसीआर गश्त पर खड़े हुए सवाल
शहर में रात के समय रोजाना घरों, फैक्ट्रियों और दुकानों में चोरी की घटनाओं ने पीसीआर गश्त पर सवाल खड़े कर दिए हैं। शहर में 60 के करीब पीसीआर मोटरसाइकिल हैं, जिस पर सवार मुलाजिम दिन-रात गश्त करते हैं। सोढल चौक पर रोजाना पीसीआर तैनात रहती है। इसके बावजूद चोर रात को फैक्ट्री में हाथ साफ कर गए और किसी को भनक तक नहीं लगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn